<http://schema.org/articleBody>
"Lue my\u00F6s matkakertomuksen toinen ja kolmas ja nelj\u00E4s osa. 6.9.2016 New York, Manhattan Saavuin The Big Cityyn JFK -lentokent\u00E4lle, takana lentokoneruokailua Finnairin ja American Airlinesin tyyliin. Finnair tarjosi maksutta Euroopan lennoilla kahvia ja mustikkakeittoa. J\u00E4lkimm\u00E4isen lienee valinnut listoille porukka, joka ei pyykki\u00E4 pese. Edinburghista eteenp\u00E4in American Airlines tarjosi perusruokaa, kanaa /sianlihaa, riisi\u00E4, salaattia, kirsikkapiirasta, siis jos muuta ei ollut aiemmin erikoisruokavaliona tilannut. Plussaa oli annoksessa hyv\u00E4 s\u00E4mpyl\u00E4, ei mik\u00E4\u00E4n \u201Dh\u00F6tt\u00F6pulla\u201D, vaan itse leivotun oloinen hyv\u00E4nmakuinen pieni t\u00E4ysjyv\u00E4s\u00E4mpyl\u00E4. Pitk\u00E4n lennon j\u00E4lkeen odotin illallista tytt\u00E4reni kanssa Manhattinilla. Realismi j\u00E4i arkisemmaksi, matkalaukkuni oli kadonnut, aikaa meni tunteja ja ruokailuksi muodostui \u201Djenkkim\u00E4tt\u00F6linjalle\u201D, tortillaa ja hampurilaista. Monille tuokin sapuska maittaa, mutta ainakaan t\u00E4ll\u00E4 kertaa ei ruoka kutkuttanut makuhermoja, ehk\u00E4 olin liian v\u00E4synyt oltuani hereill\u00E4 l\u00E4hes 24 tuntia. Ei siis gourmeeta eik\u00E4 erikoisruokia ollut t\u00E4ss\u00E4 yhdest\u00E4 hotelimme l\u00E4hell\u00E4 olevassa ravintolassa, joka oli kuitenkin rankattu TripAdvisorissa sijalle 34 NY, vaikea uskoa. Ajat muuttuvat, t\u00E4ll\u00E4 kertaa Nykiss\u00E4 sain huomata, ett\u00E4 monissa ruokapaikoissa kerrotaan \u201DFree from\u201D: Gluten Free, Sugar Free, Dairy Free, Egg Free... Jokaiselle asialle on netiss\u00E4 omat listansa, mit\u00E4 ruokia l\u00F6yt\u00E4\u00E4 mist\u00E4kin paikasta. Esimerkiksi gluteenittomuutta etsiville l\u00F6ytyy hyvi\u00E4 vinkkej\u00E4 New Yorkissa sivuilta glutenfreeglobetrotter.com 7.9. Manhattan Bagels Bagelsit tuntuivat olevan Manhattanin aamupalana \u201DThe Number One\u201D. Bagelseille kokonaan omistautuneita paikkoja oli tiuhaan ja monissa katuravintoloissa oli v\u00E4hint\u00E4\u00E4n tiski Bagelseille ja niiden t\u00E4ytteille. Bagelin sai valita erilaisiin taikinoihin leivottuna, esimerkiksi valikoimissa olivat t\u00E4ysjyv\u00E4- ja valkosipulibagel. Tuorejuustovalikoimat olivat valtavat, makeita versioita, nutellaa, mustikka ja mansikkaa unohtamatta. Ylt\u00E4kyll\u00E4iset olivat t\u00E4ytteet: kinkkuja, juustoja, vihanneksia ja sipuleja, salaatteja sek\u00E4 juustoja. Itse tiskilt\u00E4 valituin t\u00E4yttein paahdettu tuore tiukkarakenteinen bagel ja latte, eip\u00E4 siihen muuta tarvittu. Aamupuuro unohtui helpolla. Puurojakin olisi ollut annoskupeissa monissa paikoissa ostettavissa, joskaan kenenk\u00E4\u00E4n en n\u00E4hnyt niit\u00E4 ostavan. Sik\u00E4li sama kuin Suomessa, terveellisi\u00E4 valintoja on paljon esill\u00E4, mutta monet kuluttajat ostavat tuttua ruokaa. Sama homma kun katselee Suomen H\u00E4meess\u00E4 viikonlopun markettien ostosk\u00E4rryj\u00E4. 8.9. Sweet Donuts &amp;amp; Individual Cheesecakes, YES - makeaa mahan t\u00E4ydelt\u00E4! Donitsit tuntuvat pit\u00E4v\u00E4n edelleen pintansa rapakon takana. Donitseja l\u00F6ytyi mit\u00E4 erilaisimmin taikinoin ja kuorruttein. Herkullisia todellakin \u2013 valitsimme mustikkaa ja mansikkaa. Ei ihme, ett\u00E4 paino-ongelmia n\u00E4kyy edelleen Jenkeiss\u00E4. Me kulutimme t\u00E4m\u00E4n mielest\u00E4mme, kun nousimme hissill\u00E4 One World Trade Centerin One World Observatorioon. Varsinkin jos tornin hupulle olisi ollut portaat, olisimme voineet sy\u00F6d\u00E4 donitseja reilusti. One World Trade Center on Yhdysvaltain korkein rakennus, 541 metri\u00E4! Opipa huikeat n\u00E4k\u00F6alat nauttia lasillinen kuohuvaa ja katsoa auringonlaskua ja sen j\u00E4lkeen Manhattanin valomerta. Juustokakkuja pursuaa edelleen Manhattanilta niin, ett\u00E4 niit\u00E4 nautiskeltuaan ei varmasti j\u00E4\u00E4 energiavajetta, vaikka kuinka k\u00E4velisi korttelista toiseen n\u00E4ht\u00E4vyyksi\u00E4 katsellen. Me s\u00F6imme juustokakkua my\u00F6s j\u00E4\u00E4tel\u00F6annoksessa klassikkopaikassa Serendipityss\u00E4. Kaloreja emme kyselleet, mutta yksi l\u00E4hes 20 dollarin annos riitti oikein hyvin kahdelle. T\u00E4t\u00E4 paikkaa voi taatusti suositella Manhattanin k\u00E4vij\u00E4lle, joka haluaa herkku\u00F6verit. Toisessa kahvilassa yksil\u00F6lliset juustokakut olivat tosi s\u00F6p\u00F6j\u00E4, v\u00E4h\u00E4n kuin kuppikakkuja. J\u00E4lkimm\u00E4isi\u00E4kin toki oli paljon tarjolla, miniatyyreist\u00E4 j\u00E4ttikokoisiin kuppikakkuihin. Yksil\u00F6llisen juustokakkureseptin tulen tarjoamaan syksymm\u00E4ll\u00E4 Myllyn Parhaan -nettisivuilla. Niit\u00E4 odotellessa voit seurata matkakertomukseni jatkoa makujen osalta ensi viikolla Cape Codista."^^<http://www.w3.org/2001/XMLSchema#string>
<https://www.myllynparas.fi/arja-elina-leipoo-kokkaa/makuja-arja-elinan-matkalta-syyskuussa-2016-manhattan-new-york-cape-cod-boston-and-canada>